
UDHËZIM
Nr. 15, datë 13.6.2016 

PËR DISA SHTESA DHE NDRYSHIME NË UDHËZIMIN NR. 1457, DATË 28.7.2009, “PËR PROCEDURËN E SHQYRTIMIT TË KËRKESAVE PËR LICENCIM, TË SUBJEKTEVE QË KRYEJNË VEPRIMTARI TË FORMIMIT PROFESIONAL”, I NDRYSHUAR 

Në mbështetje të nenit 102, pika 4 e Kushtetutës së Republikës së Shqipërisë, në zbatim të neneve 8 dhe 23, shkronja “c”, të ligjit nr. 8872, datë 29.3.2002, “Për arsimin dhe formimin profesional në Republikën e Shqipërisë”, i ndryshuar, të nenit 20, të ligjit nr. 10081, datë 23.2.2009, “Për licencat, autorizimet dhe lejet në Republikën e Shqipërisë” dhe të pikës 5, kreu II dhe pikës 4, kreu IX, të vendimit nr. 538, datë 26.5.2009, të Këshillit të Ministrave, “Për licencat dhe lejet që trajtohen nga apo nëpërmjet Qendrës Kombëtare të Licencimit (QKL) dhe disa rregulla të tjera nënligjore të përbashkëta”, si dhe në zbatim të planit të veprimeve të “Strategjisë së punësimit dhe aftë-sive 2014–2020”, 

UDHËZOJ:

Në udhëzimin nr. 1457, datë 28.7.2009, “Për procedurën e shqyrtimit të kërkesave për licencim, të subjekteve që kryejnë veprimtari të formimit profesional”, i ndryshuar, bëhen këto shtesa dhe ndryshime: 
1. Pas pikës 16 shtohet pika 17 me këtë përmbajtje:
“17. Subjektet e licencuara raportojnë në mënyrë periodike, çdo 3 (tre) muaj, në Ministrinë e Mirëqenies Sociale dhe Rinisë dhe Drejtorinë e Përgjithshme të Shërbimit Kombëtar të Punë-simit të dhënat, për: numrin e të regjistruarve, emrat e tyre sipas librit të amzës, kurset për të cilat marrin formim profesional dhe janë certifikuar. 
[bookmark: _GoBack]a) Të gjitha subjektet e licencuara duhet të dorëzojnë në Ministrinë e Mirëqenies Sociale dhe Rinisë dhe Drejtorinë e Përgjithshme të Shërbimit Kombëtar të Punësimit, të dhënat sipas pikës 17. Drejtoria e Përgjithshme e Shërbimit Kombëtar të Punësimit krijon një databazë të të gjithë personave që kanë kryer kurs formimi profesional, duke filluar nga janari 2016 e në vazhdim. 
b) Në rast se subjektet e licencuara nuk respektojnë detyrimin e përcaktuar sipas pikës 17/a të këtij udhëzimi, do të merren masa deri në revokimin e licencës. 
2. Pika 17 bëhet pika 18. 
3. Kudo në udhëzim, emërtimi “... Ministria e Punës, Çështjeve Sociale dhe Shanseve të Barabarta...”, zëvendësohet me “... Ministria e Mirëqenies Sociale dhe Rinisë”.
Ky udhëzim hyn në fuqi pas botimit në Fletoren Zyrtare.

MINISTRI I MIRËQENIES
SOCIALE DHE RINISË
Blendi Klosi

URDHËR
Nr. 82, datë 22.2.2016

PËR MBYLLJEN E VEPRIMTARISË MËSIMORE TË INSTITUCIONEVE TË ARSIMIT PARAUNIVERSITAR PRIVAT TË SHOQËRISË “FLABINA”

Në mbështetje të nenit 102 të Kushtetutës së Republikës së Shqipërisë, ligjit nr. 10081, datë 23.2.2009, “Për licencat, autorizimet dhe lejet në Republikën e Shqipërisë”, i ndryshuar, nenit 70, të ligjit nr. 69/2012, datë 21.6.2012, “Për sistemin arsimor parauniversitar në Republikën e Shqipërisë”, të ndryshuar, 

URDHËROJ:

1. Mbylljen e veprimtarisë mësimore të insti-tucioneve të arsimit parauniversitar privat, që i përkasin shoqërisë “Flabina”, si më poshtë:

	Nr.
	Emri i shkollës
	Akti i licencimit
	Njësia arsimore vendore

	1
	Shkolla e mesme teknike ekonomike “Flabina”
	Urdhri nr. 336, datë 7.11.2000, “Për dhënie leje funksionimi të institucionit arsimor jopublik”
	Drejtoria Arsimore Rajonale e Qytetit Tiranë

	2
	Shkolla e mesme sportive “Flabina”
	Urdhri nr. 381, datë 10.10.2006, “Për funksionimin e institucionit arsimor privat parauniversitar, shkollë e mesme sportive “Flabina”

	Drejtoria Arsimore Rajonale e Qytetit Tiranë

	3
	Shkolla e mesme e përgjithshme e profilizuar “Flabina”
	Urdhri nr. 382, datë 10.10.2006, “Për funksionimin e institucionit arsimor privat parauniversitar, shkollë e mesme e përgjithshme e profilizuar “Flabina”
	Drejtoria Arsimore Rajonale e Qytetit Tiranë

	4
	Shkolla e mesme e gjuhëve të huaja “Flabina”
	Urdhri nr. 261, datë 24.7.2007, “Për funksionimin e institucionit arsimor privat parauniversitar, shkollë e mesme e gjuhëve të huaja “Flabina”
	Drejtoria Arsimore Rajonale e Qytetit Tiranë




2. Institucionet arsimore private parauniver-sitare që i përkasin shoqërisë “Flabina”, të përmendur në pikën 1 të këtij urdhri, kanë këto detyrime:
a) Të mbyllin të gjitha detyrimet lidhur me veprimtarinë mësimore për vitin mësimor 2015–2016, brenda afateve të përcaktuara në aktet ligjore dhe nënligjore në fuqi;
b) Të pajisin çdo nxënës, me të gjithë doku-mentacionin e nevojshëm shkollor, që do të shërbejë për transferimin e tij në një institucion tjetër të arsimit parauniversitar publik, brenda datës 29.2.2016;
c) Të vënë në dispozicion të Drejtorisë Arsimore Rajonale të Qytetit Tiranë çdo infor-macion të kërkuar dhe të vazhdojnë të mbajnë kontakte me të deri në plotësimin dhe mbylljen e të gjitha kërkesave të parashikuara në këtë urdhër;
d) Të kthejnë pagesat e kryera nga nxënësit për pjesën e papërfunduar të shkollimit, si dhe çdo detyrim tjetër të papërmbushur që mund të kenë ndaj nxënësve;
e) Të dorëzojnë në Drejtorinë Arsimore Rajonale të Qytetit Tiranë të gjithë dokumenta-cionin lidhur me veprimtarinë mësimore të kryer.
3. Të gjitha shpenzimet për kryerjen e procedurave për transferimin e nxënësve, në zbatim të këtij urdhri, të përballohen nga ana e institucioneve arsimore private të përmendura në pikën 1 të këtij urdhri/personit juridik privat që i përfaqëson, shoqërisë “Flabina”.
4. Drejtoria Arsimore Rajonale e Qytetit Tiranë, ka për detyrë:
a) Të ngrejë brenda datës 25.2.2016, grup të posaçëm pune për monitorimin e zbatimit të këtij urdhri për institucionet arsimore private parauniversitare të përmendura në pikën 1 të këtij urdhri, që i përkasin shoqërisë “Flabina”. Grupi i punës të menaxhojë transferimin e nxënësve në institucionet e arsimit parauniver-sitar publik.
b) Të ruajë në arkivin e saj dhe më tej të arkivojë, sipas ligjit për arkivat, dokumentacionin e dorëzuar nga institucionet arsimore private parauniversitare, të përmendura në pikën 1 të këtij urdhri, që i përkasin shoqërisë “Flabina”.
5. Ministria e Arsimit dhe Sportit të marrë masa të tjera të mëtejshme, sipas parashikimeve të Kodit Civil, ligjit nr. 9901, datë 14.4.2008, “Për tregtarët dhe shoqëritë tregtare”, të ndryshuar, si dhe akteve të tjera ligjore e nënligjore në fuqi, për personin juridik shoqëria “Flabina”, që përfaqë-son institucionet arsimore private parauniver-sitare, të përmendura në pikën 1 të këtij urdhri, në rast se ai nuk e zbaton këtë urdhër.
6. Ministria e Arsimit dhe Sportit t’i kërkojë Qendrës Kombëtare të Licencimit kryerjen e veprimeve ligjore për çregjistrimin e subjektit të licencuar shoqëria “Flabina”.
7. Ngarkohen për zbatimin e këtij urdhri Sekretari i Përgjithshëm, Drejtoria e Arsimit Parauniversitar, Drejtoria Arsimore Rajonale e Qytetit Tiranë dhe subjekti juridik, përfaqësues i institucioneve arsimore private parauniversitare, të përmendura në pikën 1 të këtij urdhri, shoqë-ria “Flabina”.
Ky urdhër hyn në fuqi menjëherë dhe botohet në Fletoren Zyrtare.

MINISTRI I ARSIMIT DHE SPORTIT
Lindita Nikolla

UDHËZIM I PËRBASHKËT
Nr. 4695, datë 31.5.2016

PËR PROCEDURAT E HOLLËSISHME TË REGJISTRIMIT DHE LËSHIMIT TË CERTIFIKATËS SË PASURISË SË PALUAJTSHME TË LEGALIZUAR 

Në mbështetje të neneve 17 dhe 49, të ligjit nr. 33/2012, “Për regjistrimin e pasurive të paluajtshme”, neneve 4, 29 dhe 30, të ligjit nr. 9482, datë 3.4.2006, “Për legalizimin, urbanizi-min dhe integrimin e ndërtimeve pa leje”, të ndryshuar, si dhe në zbatim të pikës 13, të vendimit të Këshillit të Ministrave nr. 1095, datë 28.12.2015, “Për përcaktimin e rregullave të bashkërendimit të punës, ndërmjet ALUIZNI-t dhe ZQRPP-së dhe të procedurave apo kufizimeve që zbatohen për efekt të regjistrimit të pasurive të legalizuara”, kryeregjistruesi dhe drejtori i përgjithshëm i ALUIZNI-t,

UDHËZOJNË:

KREU I
PROCEDURAT E REGJISTRIMIT TË PASURISË SË LEGALIZUAR

1. Drejtoritë e varësisë së ALUIZNI-t, paraqesin kërkesën (aplikimin) për regjistrim të lejes së legalizimit dhe për lëshim të certifikatës së pronësisë, në emër të përfituesit të lejes.
2. Aplikimi për regjistrim bëhet nga drejtoritë e ALUIZNI-t nëpërmjet formularit “Tip”, që i bashkëlidhet këtij udhëzimi, pa pagesë “aplikim zero”, në mënyrë elektronike, nëpërmjet sistemit dixhital (IPS). Në zbatim të kësaj pike, autori-zohet aksesi i drejtorive të ALUIZNI-t në këtë sistem, në përputhje me rregullat e sigurisë sipas legjislacionit në fuqi.
3. Aplikimi për regjistrim përmban emrin, mbiemrin, orientimin faktik të vendndodhjes, numrin e telefonit celular dhe ka të përcaktuar si datë aplikimi, atë të plotësimit të tij në sistemin dixhital (IPS). 
4. Njëkohësisht, me aplikimin elektronik, drejtoria e ALUIZNI-t përcjell dokumentacionin e përcaktuar në pikën 10 të vendimit të Këshillit të Ministrave nr. 1095, datë 28.12.2015, “Për përcaktimin e rregullave të bashkërendimit të punës, ndërmjet ALUIZNI-t dhe ZQRPP-së, dhe të procedurave apo kufizimeve që zbatohen për efekt të regjistrimit të pasurive të legalizuara”. Dokumentacionit sipas kësaj pike, i bashkëlidhet dhe një kopje e printuar e formularit “Tip” të aplikimit.
5. Aplikimi kryhet vetëm një herë dhe është i vlefshëm për zënien e afatit të kërkesës për regjistrim, në kuptim të nenit 38, të ligjit nr. 33/2012, datë 21.3.2012, “Për regjistrimin e pasurive të paluajtshme”. Veprimet e mëtejshme për plotësimin e mangësive/pasaktësive të mundshme në dokumentacionin bashkëlidhur “kërkesës për regjistrim”, kryhen nëpërmjet korrespondencës shkresore mes dy institucio-neve.
6. Regjistruesi brenda 10 ditëve punë nga data e paraqitjes së kërkesës, është i detyruar të kryejë regjistrimin, pasi ka verifikuar nëse dokumenta-cioni i dorëzuar është i plotë dhe i saktë, mbështetur në përcaktimet e kreut II të vendimit të Këshillit të Ministrave nr. 1095, datë 28.12.2015. 
7. Brenda 5 ditësh nga data e regjistrimit të lejes së legalizimit, ZVRPP-ja i kërkon ALUI-ZNI-t të njoftojë subjektin përfitues për të kryer pagesën e tarifave të shërbimit në llogarinë bankare të ZVRPP -së. 
8. Regjistruesi, në rast se konstaton se ka mangësi në dokumentacionin që shoqëron lejen e legalizimit apo pasaktësi, që e detyrojnë të mos kryejë regjistrimin, njofton drejtorinë e ALUIZNI-t, për plotësimin e tyre brenda afatit të përcaktuar në pikën 6 të këtij udhëzimi. 
9. Në rastet e parashikuara në pikën 8 të këtij udhëzimi, drejtoria e ALUIZNI-t kryen proce-durat e nevojshme, plotëson dhe ridërgon dokumentacionin, brenda 10 ditëve pune nga data e administrimit të njoftimit me shkrim të regjistruesit.
10. Regjistruesi është i detyruar të kryejë regjistrimin, brenda 10 ditëve nga data e plotësimit dhe ridërgimit të dokumentacionit nga drejtoria e ALUIZNI-t, sipas pikës 9 të këtij udhëzimi.
 11. Me konfirmimin e kryerjes nga subjekti të pagesës për tarifat e shërbimit, ZVRPP-ja dërgon në rrugë postare certifikatën përkatëse të pronë-sisë.
12. Regjistruesi vijon me regjistrimin e lejes së legalizimit të ngritur mbi truallin e një objekti që rezulton i shembur, mjafton që subjekti të depozitojë pranë ALUIZNI-t deklaratën note-riale të prishjes së objektit, shoqëruar me vërtetimin nga njësia administrative që ky objekt nuk ekziston më. Ky dokumentacion përcillet pranë ZVRPP-së së bashku me dokumentacionin e përcaktuar në pikën 10 të vendimit të Këshillit të Ministrave nr. 1095, datë 28.12.2015.

KREU II
REGJISTRIMI I LEJEVE TË LEGALIZIMIT PA MARRËDHËNIE ME TRUALLIN

13. Regjistrimi i lejes së legalizimit të miratuar për objekte, të cilat nuk kanë të përcaktuara marrëdhëniet me parcelën ndërtimore (truallin), bëhet nga regjistruesi në një kartelë tjetër pasurie duke bërë dhe shënimet përkatëse, brenda afateve të përcaktuara, sipas rastit në pikat 6 dhe 10 të këtij udhëzimi. Regjistruesi është i detyruar të lëshojë certifikatë pronësie për objektin e legalizuar sipas radhës procedurale, të parashikuar në kreun I të këtij udhëzimi.
14. Për rastet e parashikuara në pikën 13 të këtij udhëzimi, regjistruesi është i detyruar të kryejë regjistrimin përfundimtar të parcelës ndërtimore brenda 5 ditëve pune nga përcjellja e ZQRPP-së të VKM-së, që miraton kalimin e të drejtës së pronësisë dhe kompensimin e prona-rëve.



KREU III
HIPOTEKA LIGJORE DHE KUFIZIMET

15. Për rastet e parashikuara në ligjin nr. 9482, datë 3.4.2006, të ndryshuar, dhe në aktet nënli-gjore, ALUIZNI në aplikimin për regjistrim të lejes së legalizimit, kërkon edhe regjistrimin e hipotekës ligjore mbi pasurinë e legalizuar, që në momentin e aplikimit online nëpërmjet sistemit IPS, sipas pikës 2 të këtij udhëzimi.
16. Për rastet e trajtuara në kreun II të këtij udhëzimi, krahas regjistrimit të lejes së legalizi-mit, kryhet gjithmonë edhe regjistrimi i hipotekës ligjore mbi ndërtimin e legalizuar. 
17. Në momentin e regjistrimit të pronësisë mbi parcelën ndërtimore, sipas pikës 14 të këtij udhëzimi, ZRPP-ja është e detyruar të plotësojë shënimet për hipotekën ligjore mbi këtë parcelë (pasuri).
18. Me kërkesë zyrtare me shkrim të drejtorisë së ALUIZNI-t, regjistruesi vendos kufizimin mbi pasurinë e legalizuar, të subjektit debitor, sipas përcaktimeve të bëra në pikat 22, 23 të vendimit të Këshillit të Ministrave nr. 1095, datë 28.12.2015. 
19. Heqja e këtij kufizimi nga regjistruesi bëhet pas njoftimit zyrtar me shkrim nga ALUIZNI, mbi shlyerjen nga subjekti të detyrimit financiar.
20. Fshirja e hipotekës ligjore i njoftohet zyrtarisht me shkrim ZVRPP-së nga ALUIZNI, jo më vonë se 5 ditë pune nga dorëzimi i vërtetimit të pagesës së detyrimit financiar nga subjekti përfitues. Njoftimi shoqërohet nga kopje e vërtetimit të pagesës dhe kopje e formularit “Tip” të aplikimit.
21. Brenda 5 ditëve punë, nga data e njoftimit zyrtar me shkrim të drejtorisë së ALUIZNI-t, regjistruesi bën fshirjen e hipotekës ligjore.

KREU III
RREGULLA TË VEÇANTA

22. ZVRPP-ja përcakton nëse pasuria e legalizuar do të jetë individuale apo në bashkë-pronësi (I/B), nisur nga numri i personave përfitues të lejes së legalizimit.
23. Për ndërtimin e legalizuar në favor të dy ose më shumë subjekteve, në përputhje me nenin 30, pika 2, të ligjit nr. 9482/2006, të ndryshuar, regjistrimi i pjesëve takuese bëhet:
a) në pjesë të pandara, ideale, sipas numrit të përfituesve të lejes;
b) në pjesë takuese të ndara (fizike ose jo) sipas marrëveshjes së nënshkruar ndërmjet përfi-tuesve dhe të përcjellë nga ALUIZNI.
24. ZVRPP-ja, për të përcaktuar nëse pasuria e legalizuar (apo pjesa takuese e saj) është familjare (F) bazohet në kopjen e certifikatës familjare të momentit të aplikimit për legalizim. Nëse përfituesi i lejes së legalizimit i nënshtrohet një regjimi pasuror martesor të veçantë, pjesë e dokumentacionit të përcjellë sipas pikës 2 të këtij udhëzimi, do të jetë edhe dokumenti zyrtar që provon regjimin martesor të veçantë. Në të kundërt, regjistrimi kryhet sipas regjimit të bashkësisë ligjore.
25. Nëse ZVRPP-ja, pas kërkesës për infor-macion mbi gjendjen juridike, i komunikon ALUIZNI-t se për bllokun kadastral duhet të realizohen procedurat e korrigjimit apo të përmi-rësim/përditësimit, vijimi i procedurave të legali-zimit të objektit bëhet pas kalimit të afatit 60-ditor, të përcaktuar në pikën 2.4 të vendimit të Këshillit të Ministrave nr. 332, datë 12.3.2008, “Për përcaktimin e rregullave të përgjithshme për ruajtjen dhe administrimin e informacionit harto-grafik, të përftuar nga fotografimi ajror, dixhital i territorit të Republikës së Shqipërisë”, të ndry-shuar.
26. Kur ALUIZNI, përpara hyrjes në fuqi të vendimit të Këshillit të Ministrave nr. 1095, datë 28.12.2015, ka përcjellë dokumentacionin për regjistrim në përputhje me nenin 49 të ligjit nr. 33/2012, por procedurat e regjistrimit nuk janë zbatuar ende, do të veprohet si më poshtë:
a) Nëse poseduesi i ndërtimit të legalizuar e ka të rregulluar marrëdhënien e pronësisë me parcelën ndërtimore (ndërtimi është në truall-pronë e tij ose është miratuar VKM “Për kompensimin e pronarëve”), ALUIZNI njofton ZVRPP-në për kryerjen e procedurave të regjistrimit, të cilat duhet të përmbyllen brenda 10 ditëve nga paraqitja e këtij njoftimi;
b) Kur marrëdhënia e pronësisë me truallin nuk është rregulluar ende, ZVRPP-ja detyrohet të kryejë regjistrimin e pasurisë së legalizuar, menjëherë pas miratimit të VKM-së “Për kom-pensimin e pronarëve”, duke ndjekur rregullin e përcaktuar në pikën 13 të këtij udhëzimi.
Regjistrimi sipas kësaj pike kryhet duke ndjekur përcaktimet procedurale të pikave 7 deri në 12 të këtij udhëzimi.
27. Kërkesat për regjistrim, të paraqitura nga ALUIZNI, pas datës 11 janar 2016 (momenti i hyrjes në fuqi të vendimit të Këshillit të Ministrave nr. 1095/2015, por përpara hyrjes në fuqi të këtij udhëzimi, konsiderohen të mirëqena. Në rast se nga regjistruesit nuk janë kryer procedurat e regjistrimit, ato vijojnë menjëherë.
Ky udhëzim hyn në fuqi pas botimit në Fletoren Zyrtare.
KRYEREGJISTRUESI
Ilirjan Muho

DREJTOR I PËRGJITHSHËM
Artan Lame

VENDIM
Nr. 1, datë 2.6.2016

PËR EMËRIMIN E DREJTORIT TË AGJENCISË PËR ZHVILLIMIN RAJONAL NR. 4

Në mbështetje të nenit 100 të Kushtetutës dhe të pikës 2, të nenit 6, të ligjit nr. 9000, datë 30.1.2003, “Për organizimin dhe funksionimin e Këshillit të Ministrave”, të vendimit të Këshillit të Ministrave nr. 961, datë 2.12.2015, “Për krijimin, organizimin dhe funksionimin e Agjencisë Kombëtare për Zhvillimin Rajonal, të agjencive të zhvillimit rajonal dhe Agjencisë së Zhvillimit Ekonomik Rajonal”, neni 6, pika 11 dhe të Marrëveshjes së Bashkëpunimit, datë 11.1.2016, bazuar dhe në shkresën nr. 6139/2 prot., datë 25.1.2016, të kryetarit të Bashkisë Fier, me propozimin e kryetarit të bashkisë me popullsinë më të madhe, Bordi i Partnerëve për Zhvillim,

VENDOSI:

1. Emërimin e znj. Madlina Puka, si drejtor i Agjencisë për Zhvillimin Rajonal nr. 4.
2. Ngarkohet kryetari i Bordit të Agjencisë për Zhvillimin Rajonal nr. 4, për ndjekje dhe zbati-min e këtij vendimi.
3. Ky vendim hyn në fuqi pas botimit në Fletoren Zyrtare.

KRYETARI I BORDIT
Armando Subashi

KËRKESË

Shtetasi Enver Draci kërkon pranë Gjykatës së Rrethit Gjyqësor Tiranë shpalljen të vdekur të shtetasit Sabaudi Hysejn Sulo, i datëlindjes 25.1.1918.

KËRKUESI
Enver Draci





























































	 Fletorja Zyrtare
	 [image: Stema e Republikes e perfunduar [Converted]] 
	 Viti 2016 – Numri 101



	 Fletorja Zyrtare
	 [image: Stema e Republikes e perfunduar [Converted]] 
	 Viti 2016 – Numri 101




























































































































	Fletorja Zyrtare
	[image: Stema e Republikes e perfunduar [Converted]]
	 Viti 2016 – Numri 101 



	Fletorja Zyrtare
	[image: Stema e Republikes e perfunduar [Converted]]
	Viti 2016 – Numri 101




Faqe|1

Faqe|8244

	Fletorja Zyrtare
	[image: Stema e Republikes e perfunduar [Converted]]
	 Viti 2016 – Numri 



	Fletorja Zyrtare
	[image: Stema e Republikes e perfunduar [Converted]]
	Viti 2016 – Numri 





image2.jpg
KERKESE

Nr i kérkesés

i Rrethi

1. Informacion mbi pasurité e perfshira né aplikim

Rrethi

Bashkia/Komuna

Tarifa

Taksa Tarifatotale Taksatotale | Gjoba

Afati

Nénnjésia/Fshati

ZK Nr.Pasurisé Volumi Fagja

Afati  dité pune

Totali

2. Kerkuesi

6. Pér ndjekjen e aplikimit né web:www.zrpp.gov.al

